ΓΡΑΠΤΗ ΕΡΩΤΗΣΗ E-1693/02

υποβολή: Concepci Ferrer (PPE-DE) προς την Επιτροπή

(12 Ιουνίου 2002)

Θέμα: Σιδηροδρομική γραμμή Βαρκελώνης-Vic-Ripoll-Puigcerd-La Tour de Carol-Τουλούζης

Το Λευκό Βιβλίο της Επιτροπής για τις μεταφορές με ορίζοντα το έτος 2010, το οποίο δημοσιεύθηκε τον Δεκέμβριο του 2001, παρουσίαζε, όσον αφορά τους σιδηροδρόμους, τρείς προσανατολισμούς προτεραιότητας: αναζωογόνηση των σιδηροδρόμων ως στρατηγικού τομέα, έμφαση στην ανακούφιση των σημείων συμφόρησης των σιδηροδρόμων, ανάπτυξη ενός δευτερεύοντος δικτύου για την αντιμετώπιση του κινδύνου συμφόρησης των κύριων αξόνων και, τέλος, απόδοση προτεραιότητας στις επενδύσεις των Διαρθρωτικών Ταμείων για τη βελτίωση της πρόσβασης στα διευρωπαϊκά δίκτυα, μέσω της τροποποίησης των δημοσιονομικών κανόνων ώστε να επιτραπεί η μέγιστη συμμετοχή της Κοινότητας (μέχρι το 20 % στα διασυνοριακά σιδηροδρομικά έργα που διασχίζουν φυσικά εμπόδια ή καταργούν σημεία σιδηροδρομικής συμφόρησης).

Θα πρέπει ναπογραμμίσουμε ότι το Λευκό Βιβλίο αναγνωρίζει πως οι συγκοινωνίες των διευρωπαϊκών δικτύων μέσω των Πυρηναίων είναι πολύ ασθενείς (2 οδικές και 2 σιδηροδρομικές διαβάσεις), ιδίως εάν τις συγκρίνουμε με τις διαβάσεις των Άλπεων (6 οδικές και 7 σιδηροδρομικές).

Σε κάθε περίπτωση, φαίνεται πως η πρόταση των κυβερνήσεων της Ισπανίας και της Γαλλίας περιλαμβάνει, όσον αφορά τους σιδηροδρόμους, μόνο τη γραμμή Σαραγόσας-Canfranc-Pau και δεν αναφέρεται καθόλου στη γραμμή Βαρκελώνης-Vic-Ripoll-Puigcerd-La Tour de Carol-Τουλούζης.

Λαμβάνονταςπόψη ότι η μικτή επιτροπή του Ισπανικού Κοινοβουλίου για θέματα Ευρωπαϊκής Ένωσης ενέκρινε, τον Δεκέμβριο του 2001, ψήφισμα σχετικά με το Λευκό Βιβλίο, με το οποίο ζητεί να είναι δυνατή η εγγραφή περισσότερων της μιας διαβάσεων των Πυρηναίων στα μεγάλα έργα, ώστε να εξασφαλισθεί η ευχερής διάβαση αυτού του ορεινού όγκου,

πιστεύει η Επιτροπή ότι η γραμμή Βαρκελώνης-Vic-Ripoll-Puigcerd-La Tour de Carol-Τουλούζης πληροί τα κριτήρια επιλεξιμότητας που ορίζει το Λευκό Βιβλίο·

έχει εξετάσει η Επιτροπή το ενδεχόμενο να μπορούν να εγγραφούν ως μεγάλα έργα περισσότερες της μιας σιδηροδρομικές διαβάσεις των Πυρηναίων·

Απάντηση της κας de Palacio εξ ονόματος της Επιτροπής

(11 Ιουλίου 2002)

Ηπάρχουσα σιδηροδρομική γραμμή Βαρκελώνη-Vic-Ripoll-Puigcerda-La tour de Carol-Toulouse δεν έχει περιληφθεί στους χάρτες του διευρωπαϊκού δικτύου που περιέχει το παράρτημα Ι της απόφασης αριθ. 1692/96/ΕΚ του Ευρωπαϊκού Κοινοβουλίου και του Συμβουλίου, της 23ης Ιουλίου 1996, περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών(1). Αυτή η γραμμή, της οποίας το χαρακτηριστικό είναι ότι είναι ορεινή διότι περνά από πλαγιές σε μεγάλοψόμετρο, δεν φαίνεται να ενδείκνυται για την ανάπτυξη μεγάλης σιδηροδρομικής κυκλοφορίας.

Για να διευκολυνθεί όμως η σιδηροδρομική διέλευση από τα Πυρηναία, η Επιτροπή κρίνει ότι προέχει η συνέχιση της κατασκευής του ειδικού έγου που εγκρίθηκε από το Ευρωπαϊκό Συμβούλιο του Essen το 1994, το οποίο ονομάζεται TGV Sud (Γραμμή Τρένων Μεγάλης Ταχύτητας του Νότου) και περιλαμβάνει τα σκέλη Μαδρίτη-Βαρκελώνη-Montpellier και Μαδρίτη-Vitoria-Dax. Η Επιτροπή κρίνει άλλωστε ότι, δεδομένης της μεγάλης αύξησης της οδικής κυκλοφορίας μεταξύ Ιβηρικής Χερσονήσου καιπόλοιπης Ευρώπης, μακροπρόθεσμα θα είναι αναγκαίος ένας νέος σιδηροδρομικός άξονας μεγάλης χωρητικής ικανότητας δια μέσου των Πυρηναίων, χωρίς να προδικάζει προς το παρόν τη χάραξή του.

Στο πλαίσιο αυτό, η πρόταση της Επιτροπής της 2ας Οκτωβρίου 2001(2), για την τροποποίηση της απόφασης αριθ. 1692/96/ΕΚ, προβλέπει στον κατάλογο των ειδικών έργων του παραρτήματος III ένα σιδηροδρομικό άξονα μεγάλης χωρητικής ικανότητας δια μέσου των Πυρηναίων. Το Ευρωπαϊκό Κοινοβούλιο, στη γνώμη που εξέδωσε σε 2η ανάγνωση στις 30 Μαΐου 2002, ενέκρινε μάλιστα το νέο κατάλογο του παραρτήματος III.

(1) ΕΕ L 228 της 9.9.1996.

(2) ΕΕ C 362 E της 18.12.2001.